ഗൃഹനാഥന്റെ കാല് തല്ലിയൊടിച്ചയാള് പിടിയില് കൊല്ലം: വീട്ടില് കയറി ഗൃഹനാഥന്റെ കാല് തല്ലിയൊടിച്ചയാള് പിടിയിലായി. വസ്തു തര്ക്കം നിലനിന്നിരുന്ന ഭൂമിയില് വീണ തേങ്ങ എടുത്ത വിരോധത്തില് കഴിഞ്ഞ മാര്ച്ച് ഒമ്ബതിന് തൃക്കോവില്വട്ടം മുഖത്തല ശ്രീതീര്ത്ഥം വീട്ടില് സജിയെ മണ്വെട്ടി, കമ്ബിവടി എന്നിവ ഉപയോഗിച്ച് ആക്രമിച്ച മുഖത്തല സ്വദേശിയായ ചിറയില് വീട്ടില് ബാബുരാജനാണ് 38 അറസ്റ്റിലായത്. ഒളിവിലായിരുന്ന ബാബുരാജന് മുഖത്തല ചേരിക്കോണത്ത് എത്തിയതായി ജില്ലാ പൊലീസ് മേധാവിക്ക് ലഭിച്ച രഹസ്യ വിവരത്തിന്റെ അടിസ്ഥാനത്തിലായിരുന്നു അറസ്റ്റ്. പ്രതിയെ റിമാന്ഡ് ചെയ്തു. കൊട്ടിയം ഇന്സ്പെക്ടര് ജിംസ്റ്റണ്, എസ്.ഐമാരായ സുജിത്ത് ജി. നായര്, എ.എസ്.ഐ കെ. ബിജു, സി.പി.ഒമാരായ സാം ജി. ജോണ്, അസീം, അരുണ് ആര്. പിള്ള, മുഹമ്മദ് അലി എന്നിവരുള്പ്പെട്ട സംഘമാണ് പ്രതിയെ പിടികൂടിയത്.